**Pientalotonttien tarjoaminen haettavaksi ammattirakentajille Puntusrannan alueelta**

Kaupunginhallitus 19.06.2023 § 277

160/10.00.02/2023

Valmistelija Maankäyttöinsinööri Kim Harlamow

Kokkolan kaupungilla on mahdollisuus tarjota ammattirakentajien ja -ra­ken­nut­ta­jien (rakennusliikkeet ja muut päätoimenaan ra­ken­nus­toi­min­taa harjoittavat) haettaviksi seuraavat asuinrakennusten tontit, jot­ka ovat rakentamiskelpoisia kesällä 2023:

Yhtiömuotoiseen rakentamiseen tontit:

- tontti 125-24-1 (AP, e=0,30), 4 282 m2 , Nahkiaisentie 1

- tontti 125-25-1 (AP, e=0,30), 2 250 m2 , Borgintie 35

- tontti 125-26-1 (AP, e=0,30), 2 250 m2 , Borgintie 39

- tontti 125-26-2 (AP, e=0,30), 2 541 m2 , Borgintie 41

Puntusrannan tonteille on laadittu erillinen korttelisuunnitelma, joka ohjaa rakentamista.

Liite A § 277 Kartat

Liite B § 277 Korttelisuunnitelma

Tontit on tarkoitettu yhtiömuotoiseen asuntorakentamiseen.

Yhtiömuotoisten tonttien hinnat ovat 1½- ker­tai­sia alueen omakotitalotontteihin verrattuna. Kohteet luovutetaan vain myymällä.

Maankäyttötiimi on käsitellyt asiaa ja esittää kak­si­vai­hei­sen hakumenettelyn suorittamista, jossa maankäyttötiimi suo­rit­tai­si alustavan karsinnan ensimmäisen hakukierroksen jälkeen. Toi­sel­le kierrokselle valitulta yhdeltä tai useammalta hakijalta pyy­de­tään tarkennuksia alustavaan hakemukseen, jolloin voidaan vaatia tar­kem­pia korttelisuunnitelmia ja julkisivukuvia. Lopullisen päätöksen suun­nit­te­lu­va­rauk­ses­ta tekee kaupunginhallitus. Päätöstä teh­des­sään kaupunginhallituksella on käytössään kaikkien hakijoiden suunnitelmat.

Kaupunginjohtaja Kaupunginhallitus päättää

1 antaa kaupunkialueet -vastuualueen tehtäväksi ilmoittaa am­mat­ti­ra­ken­ta­jien ja -rakennuttajien (rakennusliikkeet ja muut päätoimenaan rakennustoimintaa harjoittavat) haet­ta­vak­si seuraavat kohteet, jotka ovat rakentamiskelpoisia kesällä 2023:

- tontti 125-24-1

- tontti 125-25-1

- tontti 125-26-1

- tontti 125-26-2

2 hakuilmoitus julkaistaan kaupungin www-sivuilla sekä KOSEKin tiedotteella.

3 hakemuksessa on käytävä ilmi vähintään jäljempänä mai­ni­tut asiat, joita myös käytetään kriteereinä tonttien suun­nit­te­lu­va­rauk­sen saajia valittaessa:

- kuvaus suunnittelutavoitteista haetuissa kohteissa

- rakennustyyppi

- asemapiirrosluonnos 1:500

- julkisivuluonnokset 1:200

- havainnekuvat

- asuntojakautuma

- hankkeen toteutusaikataulu

4 haettaessa useampaa kohdetta, ne on laitettava tär­keys­jär­jes­tyk­seen.

5 kaupunginhallitus päättää tonttien saajista.

Päätös Kaupunginhallitus hyväksyi päätösesityksen.